দোলের দিন দুপুর থেকে মিলবে পরিষেবা, চলবে কম মেট্রো

কলকাতা: যাত্রীদের জন্য বড় ঘোষণা মেট্রোর (Kolkata Metro Services) । আগামী ১৪ মার্চ শুক্রবার দোলযাত্রা (Kolkata Metro Services on Dolyatra), সেই উপলক্ষ্যে বিশেষ সময়সূচি ঘোষণা করল মেট্রো রেল কর্তৃপক্ষ। ওই দিন সকাল থেকে মিলবে না মেট্রো। দোলের দিন ব্লু লাইন, গ্রিন লাইন-১ ও গ্রিন লাইন-২-তে অন্যদিনের তুলনায় কম মেট্রো চলবে। তবে, অরেঞ্জ ও পার্পল লাইনে পরিষেবা পুরোপুরি বন্ধ থাকবে। তাই এই রুটের যাত্রীরা বাড়ি থেকে বের হওয়ার আগে দেখে নেবে বিকল্প রাস্তা। দোলযাত্রা উপলক্ষ্যে সরকারি বেসরকারি অফিস থেকে শিক্ষাপ্রতিষ্ঠান সবই বন্ধ থাকবে। তাই কম মেট্রো চললেও হয়রানি শিকার হতে হবে না ব্লু লাইন, গ্রিন লাইন-১ ও গ্রিন লাইন-২ এর যাত্রীদের।

মেট্রো রেলের তরফে ঘোষণা করা হয়েছে, দোলের দিন অর্থাৎ ১৪ মার্চ সকাল থেকে মিলবে না মেট্রো পরিষেবা। মেট্রো চালু হবে দুপুর পৌনে তিনটে থেকে। তবে দক্ষিণেশ্বর-কবি সুভাষ রুটের শেষ মেট্রোর সময় বদল হচ্ছে না। জানা গিয়েছে, দক্ষিণেশ্বর থেকে দিনের প্রথম মেট্রো ছাড়বে দুপুর আড়াইটেয়। একই সময় কবি সুভাষ থেকেও প্রথম মেট্রো ছাড়বে। তবে শেষ মেট্রোর সময়সূচি বদলাচ্ছে না। প্রতিদিন এই রুটে ২৬২টি মেট্রো চলাচল করে। কিন্তু দোলযাত্রার দিন মাত্র ৬০টি মেট্রো যাতায়াত করবে। দিনের প্রথম মেট্রো সাধারণত সকাল ০৬:৫০ থেকে শুরু হয় ওইদিন দুপুর ২:৩০ থেকে মিলবে পরিষেবা। শেষ পরিষেবা: অপরিবর্তিত থাকবে।

আরও পড়ুন: বেসরকারি স্কুলে ফি বৃদ্ধি নিয়ে বিল আনছে রাজ্য, কী কী থাকবে সেই বিলে?

অন্যদিকে সবুজ লাইন-২ এসপ্ল্যানেড – হাওড়া ময়দান প্রতিদিন ১৩০টি ট্রেন চলে ওই ৪২টি ট্রেন চলবে। পরিষেবা শুরু: ৩টে থেকে, প্রতি ১৫ মিনিট অন্তর মেট্রো চলবে। শেষ মেট্রো ৯:৪৫ পর্যন্ত চলত, কিন্তু দোলের দিন ৮টা মিলবে পরিষেবা। সবুজ লাইন-১ শিয়ালদা – সল্টলেক সেক্টর ৫ প্রতিদিুন ১০৬টি ট্রেন চলে। তার বদলে দোলেরদিন ২২টি ট্রেন চলবে। দোলের দিনে অরেঞ্জ ও পার্পল লাইনে পরিষেবা বন্ধ থাকবে। এই দুই রুটে কোনও মেট্রো চলবে না।

অন্য খবর দেখুন